Държавен вестник, бр. 95, 2010 г., стр. 71

БРОЙ  95	
Д Ъ Р Ж А В Е Н  В Е С Т Н И К 	
СТР.  71  
Фотоснимките се правят по определено стан­
дартно разстояние и положение на главата преди 
и след лечение.
5.5. Подробен план на лечение по етапи, 
прогностични срокове и апаратура, която ще се 
приложи през различните етапи на лечение въз 
основа на проведените изследвания.
5.6. Ортодонтска документация:
• история на заболяването;
• рентгенови снимки – задължителни (орто­
пантомография и телерентгенография в началото 
и края на лечението);
• фотоснимки в началото и края на лечението;
• диагностични модели – преди и след лечение;
• информирано съгласие.
Показателите за качество в ортодонтията са 
подреждането на зъбните дъги и оклузията, пости­
гането на естетика и функция съобразно средните 
и индивидуалните норми.
Информация за пациента
6. Пациентът трябва да е уведомен:
а) за необходимост от стриктно спазване на 
дадените указания от лекаря по дентална медицина 
(при неспазване на лечебния план, неизпълне­
ние на дадените указания, лоша устна хигиена, 
целенасочено увреждане на апаратите лекарят 
по дентална медицина не носи отговорност за 
качеството на лечението);
б) за ортодонтското лечение, което се състои 
от два етапа: 
• първи етап – активен лечебен период, през 
който се носят ортодонтските апарати;
• втори етап – ретенционен период, през който 
се задържа резултатът, постигнат през лечебния 
период; запазването на резултата от лечението 
зависи изцяло от пациента; 
в) за диагнозата, плана и сроковете на лечение 
и предложената апаратура, които се съобразяват 
с неговото мнение и желание, когато не са в 
противоречие с медикобиологичните изисквания.
7. При необходимост от ортодонтско лечение 
пациентът подписва:
а) уточнения лечебен и финансов план;
б) „Информирано съгласие”, че е уведомен за 
възможните проблеми по време на ортодонтското 
лечение, отразени в листа.
Лечебният и финансов план се подписва и 
от лекаря по дентална медицина, отговорен за 
лечението на пациента
8. Условия, гарантиращи защита на лекарите 
по дентална медицина, осъществяващи ортодонт­
ска дейност:
С подписване на лечебния и финансов план 
лекарят по дентална медицина се задължава да го 
изпълни. При липса на сътрудничество от страна 
на пациента, изразяващо се в стриктно изпълнение 
на дадените му указания, лекарят по дентална 
медицина не носи отговорност за резултата от 
ортодонтското лечение.
9561
Наредба за изменение и допълнение на На­
редба № 32 от 2008 г. за утвърждаване на 
медицински стандарт „Акушерство и гинеко­
логия“ (обн., ДВ, бр. 6 от 2009 г.; изм., бр. 64 
от 2010 г.)
§ 1. Текстът „Заключителни разпоредби“ се 
заменя с „Преходни и заключителни разпоредби“ 
и в тях се създават § 6, 7 и 8:
„§ 6. (1) Изискването в т. 7.3 от глава VII 
„Устройствена рамка на акушеро-гинеколо­
гичната помощ в лечебни заведения от клас 
Б“, дял I на приложението към чл. 1, ал. 1 за 
наличие на микробиологична лаборатория на 
територията на лечебното заведение се прилага 
считано от 1 януари 2014 г.
(2) За срока до 1 януари 2014 г. дейността на 
клиника/отделение по акушерство и гинеколо­
гия на II и III ниво може да се обезпечава от 
микробиологична лаборатория на територията 
на населеното място. 
§ 7. Стандартните и специфичните оборудване 
и апаратура, определени в приложението към 
чл. 1, ал. 1, ако не могат да бъдат осигурени 
за всяка клинична структура, следва да бъдат 
осигурени в лечебното заведение в брой и по 
специфика, достатъчни за обезпечаване изпъл­
нението на изискванията за компетентност и 
обем дейност на всяка от структурите по нива.
§ 8. (1) В случаите, когато лечебното за­
ведение за болнична помощ не разполага със 
собствена клинична лаборатория, то следва 
да осигури осъществяването на дейност по 
клинична лаборатория от съответното ниво, 
определено с този стандарт, по договор със са­
мостоятелна медико-диагностична лаборатория 
или с клинична лаборатория – структура на 
друго лечебно заведение. В тези случаи лабо­
раторията, с която е сключен договорът, следва 
да бъде разположена в една и съща сграда с 
болницата или в рамките на болницата. С до­
говора задължително се обезпечава 24-часово 
осъществяване на дейностите по клинична 
лаборатория за нуждите на структурата по 
акушерство и гинекология. 
(2) В случаите по ал. 1, ако лабораторията 
е самостоятелна медико-диагностична лабора­
тория или структура на лечебно заведение за 
извънболнична помощ, тя следва да отговаря 
на изискванията за съответното ниво болнична 
структура по клинична лаборатория, определени 
с Наредба № 35 от 2010 г. за утвърждаване на 
медицински стандарт „Клинична лаборатория“ 
(ДВ, бр. 66 от 2010 г.).“
§ 2. В приложението към чл. 1, ал. 1 „Ме­
дицински стандарт „Акушерство и гинекология“ 
се правят следните изменения и допълнения:
1. В дял II, глава VII „Устройствена рамка 
на акушеро-гинекологичната помощ в лечебни 
заведения от клас Б“ т. 7 и 8 се изменят така:
„7. Лечебните заведения от клас Б1 осигуряват:
7.1. Клинична лаборатория:
7.1.1. от първо ниво на територията на 
лечебното заведение за обезпечаване на дей­
ността на клиника/отделение по акушерство и 
гинекология от първо ниво;